വീട്ടില് അതിക്രമിച്ചുകയറി പീഡിപ്പിക്കാന് ശ്രമം പ്രതി അറസ്റ്റില് ചാവക്കാട്: വീട്ടില് അതിക്രമിച്ചുകയറി യുവതിയെ ബലാത്സംഗം ചെയ്യാന് ശ്രമിച്ച കേസില് ഒളിവിലായിരുന്ന പ്രതി അറസ്റ്റില്. ചാവക്കാട് മണത്തല പള്ളിത്താഴം മേനോത്ത് വീട്ടില് ഷാനവാസിചാണ്ടു 36നെയാണ് ചാവക്കാട് പോലീസ് അറസ്റ്റ് ചെയ്തത്. കഴിഞ്ഞ ഓഗസ്റ്റ് നാലിനാണ് യുവതിയുടെ വീട്ടില് അതിക്രമിച്ചുകയറി ഇയാള് ബലാത്സംഗം ചെയ്യാന് ശ്രമിച്ചത്. യുവതിയുടെ പരാതിയെത്തുടര്ന്ന് ചാവക്കാട് പോലീസ് അന്വേഷണം ആരംഭിച്ചതോടെ പ്രതി ഒളിവില് പോയി. തമിഴ്നാട്ടിലേക്ക് കടക്കാന് ശ്രമിക്കുന്നതിനിടെയാണ് എസ്.എച്ച്.ഒ. കെ.എസ്. സെല്വരാജ്, എസ്.ഐ. യാസിര് എന്നിവരുടെ നേതൃത്വത്തില് പോലീസ് പ്രതിയെ തന്ത്രപൂര്വ്വം പിടികൂടിയത്. അടിപിടി, കവര്ച്ച, ലഹരികടത്ത് തുടങ്ങി നിരവധി കേസുകളില് ഇയാള് പ്രതിയാണെന്ന് പോലീസ് പറഞ്ഞു. എ.എസ്.ഐ.മാരായ എം.വി. വിനോദ്, സജിത്ത്, സീനിയര് സി.പി.ഒ. പ്രജീഷ്, സി.പി.ഒ.മാരായ രാജേഷ്, ജയകൃഷ്ണന്, വിനീത്, ശരത്ത് എന്നിവരും പ്രതിയെ അറസ്റ്റ് ചെയ്ത സംഘത്തിലുണ്ടായിരുന്നു. പ്രതിയെ കോടതിയില് ഹാജരാക്കി. The post വീട്ടില് അതിക്രമിച്ചുകയറി പീഡിപ്പിക്കാന് ശ്രമം പ്രതി അറസ്റ്റില് first appeared on MalayalamExpressOnline.